### 7.     Beslutning om prioritering af anlægsbevilling til vejvedligeholdelse i byområder i 2020

**Åbent**

Sagsnr.: 326-2020-8608        J.nr.: 05.00.00           Dokumentnr.:
326-2020-57103

**Sagstype**

Beslutning.

**Resume og sagens baggrund**

På investeringsoversigten for 2020 er der afsat et
rådighedsbeløb på 7,613 mio. kr. til asfaltvedligeholdelse i byområder.
Vedligeholdelsen omfatter kørebaner, cykelstier, fortove, belysning og
beplantning. Teknik- og Miljøudvalget skal træffe beslutning om prioriteringen
af anlægsbevillingen i 2020.

**Indstillinger**

Chefen for Vej, Ejendom og Affald indstiller

1.
at administrationens anbefalinger godkendes for asfaltprogrammet i
byområder i 2020,

2.    at
administrationens anbefalinger med hensyn til prioriteringer for 2021
godkendes, hvis der på et senere tidspunkt fremrykkes anlægsbudget for 2021.

**Behandling**

Teknik- og Miljøudvalget.

**Sagsfremstilling**

Proceduren for beslutningen vedrørende prioriteringen af vejvedligeholdelsen
i byområder har de foregående år været, at udvalget først drøftede administrationens
forslag på et møde inden endelig beslutning på et af de efterfølgende møder. Af
hensyn til muligheden for hurtigere at kunne sætte opgaver i gang lægges der i
år op til, at udvalget træffer beslutning om prioriteringen af
vejvedligeholdelsen uden forudgående drøftelse.

[adresse] veje er registreret i
vejforvaltningssystemet [adresse], som løbende vedligeholdes blandt andet med
hensyn til vurderingen af vejenes tilstand. Vejene i byområder bliver derfor
tilstandsregistreret hvert 5.-7. år, senest er de blevet vurderet i 2017.
Udover tilstandsregistrering fra [adresse] modtager kommunen henvendelser fra
borgere om dårlige veje, og administrationen udfører derudover selv løbende
tilstandsregistreringer og samler disse oplysninger.

I forslaget til prioritering af anlægsbudgettet til
vejvedligeholdelse i 2020, indgår derfor blandt andet data fra [adresse],
borgerhenvendelser og egne tilstandsregistreringer. Herudover indgår
information om planlægning hos ledningsejere og eventuelt virksomheder samt
kommunens egne eventuelle planer og andre projekter. De
samlede mest akutte vedligeholdelsesbehov er vist i Bilag 1 – Bruttolisten

Der kan i løbet af året opstå ændringer i
forsyningsselskabernes prioritering, og dermed også et ændret behov for
koordinering af kommunes egne projekter. Der kan også vise sig enten gunstige
eller ugunstige priser ved udbud med videre. Derfor lægges der op til, at
administrationen kan foretage en ændret prioritering på grundlag af data fra
[adresse], borgerhenvendelser og egne tilstandsregistreringer. Der er derfor også anbefalet projekter for et samlet beløb,
der ligger cirka 27 % højere end det afsatte rådighedsbeløb. Disse vil blive
udbudt som option med mulighed for eventuelt at kunne tilvælge det.

Bemærkninger til bilagene

De respektive forslag til vejstrækninger og
vedligeholdelsesarbejder i Bilag 1 – Bruttolisten
er inddelt i områderne Kalundborg, Svebølle, Høng, [adresse] og [adresse]. Områderne
er vist i oversigtskort i Bilag 3, 3a, 4, 5, 6 og 7.

Administrationens anbefalinger er vist i Bilag 2. Heraf
fremgår også forslag til projekter, som der kan indhentes pris på som option
for at kunne imødekomme eventuelle udsving i priser og eventuelt opståede
ændringer i forhold til de først prioriterede projekter.

Med henblik på eventuelt at kunne sætte flere opgaver i gang
i 2020 af hensyn til at kunne fastholde eller øge aktiviteten i den private
sektor er det vurderet hvilke projekter, der kan udføres i 2020 inden for en
eventuelt fremrykket andel af anlægsbudgettet til vejvedligeholdelse i
byområder i 2021. De projekter, som administrationen foreslår prioriteret inden
for anlægsbudgettet i 2021, er vist i Bilag 2b. Projekterne er endnu ikke
nærmere gennemarbejdet.

Hvis det ikke bliver aktuelt at fremrykke anlægsbevillingen
fra 2021, vil projekterne indgå på ny i den politiske prioritering i 2021. Det skal oplyses, at hvis der bliver tale om en fremrykning
af budget 2021, så vil anlægsbudgettet for 2021 være anvendt, og der vil med
det nuværende budget ikke være flere midler i 2021.

Status på baggrund af sidste års prioriteringer

Lea Thomsen i byområder 2019 omfattede større
arbejder på [adresse] med renovering af fortov, kantsten, belysning og
opgradering af signalanlægget. På [adresse] mangler vi kun afsluttende
slidlag på kørebanen, som forventes at være udlagt sommer 2020.

Øvrige arbejder i Svebølle med slidlag på kørebanen på
Parcelvej og slidlag på fortovet i Blomstervangen forventes ligeledes afsluttet
i sommer 2020.

[adresse]: Forundersøgelser på [adresse] er endnu ikke
færdiggjort. Der forventes et færdigt skitseprojekt ultimo 2020, og projektet
vil indgå i næste års forslag til prioritering. I forbindelse med Kalundborg
Forsynings renovationsarbejder og opgradering af eksisterende ledninger i
området er der indgået dialog om at integrere kommunens projekt for at skabe
synergi i området. Herudover skal der i forbindelse med blandt andet
trafiksikkerhedsarbejdet foretages en udskillelse af vejen.

Bemærkninger til specifikke
veje

[adresse] i Kalundborg:
Administrationen har i efteråret 2019 igangsat forundersøgelser herunder
borekerneprøver med henblik på at identificere omfanget af eksisterende
bæreevnebehov. Resultater har vist, at [adresse] uforudset er plaget af
underminering og ikke længere har tidssvarende opbygning til at håndtere
trafikken. Der er en accelererende nedbrydning af kørebanen, og
administrationen anbefaler derfor, at man fræser/skræller asfaltlaget af og
udlægger forstærkning på ny, før der udlægges afsluttende slidlag, som var
planlagt med vejvedligehold budgettet 2020.

P-plads, [adresse]. I
forbindelse med udvikling af [adresse] ligger p-arealet i grus og mangler der
mangler blandt andet afgrænsning med kantsten plus brønde til at håndtere
vejvand.

P-arealer ud for politiet. Der er
en del klager på grund af, at parkeringspladsen er hullet og ujævn.

[adresse],
[adresse], [adresse], [adresse], [adresse] og [adresse] ved pumpestationen
i Høng har været igennem gravearbejder i 2018. Der er indgået aftale med Høng
Varmeværk om, at deres budget til reetablering på vejene overføres til Kommunen
således, at renoveringen kan indgå i det samlede udbud af asfaltarbejder. Det
er anlægsbudgettet til koordinerende arbejder med ledningsejere, der anvendes
til denne opgave, og ikke anlægsbudgettet til vejvedligeholdelse.

[adresse]: På [adresse]
er der en del skader, og belægningen er generelt dårlig på strækningen.
Strækningen indgår imidlertid i den samlede istandsættelsesplan for [adresse],
og udvalget har tidligere givet udtryk for, at det samlede projekt for
istandsættelsen af Holbækvejs etape 3 ikke skal finansieres inden for budgettet
til generel vejvedligeholdelse. Derfor er projektet ikke anbefalet i 2020. I
forbindelse med udlægning af nyt slidlag med videre på etape 2 kan der dog
foretages en renovering af strækningen helt frem til rådhuset til en relativt
gunstig pris, da anstilling af maskiner med videre er betalt i forbindelse med
etape 2. Arbejderne skal imidlertid udføres på ny, når det samlede projekt på
et tidspunkt gennemføres. Endvidere skal der inden for kort tid udføres
fjernvarmearbejder i en del af kørebanen.

Klimavenlig asfalt

Den nye generation af asfaltbelægninger, der kaldes
klimavenlig asfalt i daglig tale, bidrager til mindre CO2-udledning og er med
til at løse fremtidige miljøbelastninger. Der findes en række produkter som
genbrugsasfalt, asfalt med lav rullemodstand og asfalt produceret og udlagt i
lavere temperatur. Administrationen anbefaler, at der anvendes klimavenlig
asfalt i det omfang, det er muligt.

Alt efter hvilken type produkt og strækning, man har at gøre
med, vil prisen være lavere ved for eksempel anvendelse af genbrugsasfalt
fremfor traditionel, og man vil som udgangspunkt få den samme kvalitet. Det vil
til gengæld typisk være dyrere at anvende asfalt med lav rullemodsstand eller
asfalt produceret og udlagt i lavere temperatur. Hvis udvalget ønsker
klimavenlig asfalt, vil administrationen finde en balancegang mellem dyre og
billige metoder, idet de respektive vejstrækningers aktuelle omstændighed tages
i betragtning.

Proces

Der søge i et særskilt dagsordens punkt om frigivelse af
anlægsbevillingen til vejvedligeholdelse. Opgaverne igangsættes under
forudsætning af godkendelse af frigivelsen af anlægsbevillingen.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Bruttolisten | 326-2020-141715 |
| Bilag 2 - Administrationen anbefaler | 326-2020-135535 |
| Bilag 2a - Fremrykning af budget 2021 og liste over anbefalinger | 326-2020-141002 |
| Bilag 3 - [adresse] 326-2020-141716 |
| Bilag 3a - [adresse] 326-2020-129726 |
| Bilag 4 - Svebølle | 326-2020-141717 |
| Bilag 5 - [adresse] |
| Bilag 6 - [adresse] 326-2020-129729 |
| Bilag 7 - [adresse] 326-2020-129730 |